GiliGold/VAD_KnessetCorpus huggingface dataset:
שלומית אבינח: חבלי לידה - - - שש שנים.
מיכל צוק: נכון, היה נורא ואיום.
מיכל צוק: שמים על השולחן, אבל אני חושבת שבזכות הצוות שנמצא כאן, זה כבר לא נמצא באותו מקום.
מיכל צוק: בואו נעשה את השלב הבא.
מיכל צוק: אנחנו עושים.
ישראל אייכלר: נשאר לך חוב קטן לפני הסיכום.
מיכל צוק: מה?
ישראל אייכלר: מה עם אישה שמאריכה את חופשת הלידה?
מיכל צוק: אז כאן אני לא אשת בשורות, בהיבט הזה.
מיכל צוק: בסופו של יום מדינת ישראל החליטה שחופשת לידה בתשלום היא 14 שבועות וחופשת לידה כללית היא 26 שבועות למי שעובדת מעל שנה ומי שלא יכולה חל"ת, כלומר היא קבעה כללי משחק.
מיכל צוק: וכאן אנחנו בסוף מתחשבים בכללי משחק האלה בכל מה שנוגע בקבלה של ילד למעון, במועד החזרה של האמא.
מיכל צוק: אנחנו לא מתעלמים מזה.
מיכל צוק: כלומר, לצורך העניין אנחנו לא - - - תחזרי לעבודה, אחרת נגיד לא תוכלי להגיש בקשה.
מיכל צוק: זה אנחנו נותנים את האפשרות.
מיכל צוק: בכל מה שנוגע למימון הכספי, יש לזה כמובן עלויות משמעותיות.
מיכל צוק: אין לנו מקור תקציבי לזה, וכאן אנחנו בעצם מיישרים קו עם האמירה שאומרת – זה המימון שהממשלה מוכנה להעמיד לטובת העניין.
מיכל צוק: אנחנו פשוט הלכנו עם אותו קו.
מיכל צוק: נכון שהיה אפשר לעשות גם אחרת, אבל בסופו של יום פעמיים, גם בהיבט של העלויות התקציביות - - -
ישראל אייכלר: אולי תבדקו כמה זה יעלה?
ישראל אייכלר: תבדקו.
ישראל אייכלר: כן, תבדקו.
ישראל אייכלר: אם זה עלות של כמה מאות מיליונים, אז זה לא בדרגה שלנו לעסוק בזה.
ישראל אייכלר: אם זה משהו קטן יותר, אז אפשר לעשות את זה.
ישראל אייכלר: אני רוצה לסכם את הדיון בקצרה: הוועדה מבקשת לפשט הליכים בהנחה שרוב ההורים הם מדווחים אמת ומבקשים לנצל את זכותם.
ישראל אייכלר: דבר שני, המקרים הפרטניים שהועלו פה – המעונות והדברים האלה – יטופלו על ידי הצוות.
ישראל אייכלר: שמענו סקירה נרחבת מהמשנה למנכ"ל, והם ידונו ביניהם ואנחנו נקבל דיווח על הפתרון של הבעיות שהועלו.
ישראל אייכלר: הוועדה מאמצת את הבקשה, גם אם ניתנה או גם אם אני מביא אותה, להעביר את הזכאות משנה לשנה בהודעה שאין שינויים.
ישראל אייכלר: אם יש שינויים, זאת אומרת אם אתם תפקחו ותראו שאדם רימה ויש שינויים, אז הוא יאבד את זכותו.
ישראל אייכלר: אבל כל זמן שהוא מודיע שאין שינויים – כמו בהצהרת הון – כל שנה מודיעים – אין שינוי בנכסי ובהכנסותיי.
ישראל אייכלר: אותו דבר צריך להיות לגבי הזכאות, לגבי הילד, כל זמן שהוא במעון.
ישראל אייכלר: אנחנו כן עומדים בתוקף ואנחנו נדבר עם שר האוצר, על העניין של ההחזר הרטרואקטיבי.
ישראל אייכלר: זאת אומרת מאותו היום שהוכח שאדם היה זכאי, גם אם היה חסר משהו - - -
שלומית אבינח: זכאי לדרגת סבסוד.
ישראל אייכלר: זכאי לדרגת סבסוד, מאותו תאריך הוא צריך לקבל את הדבר הזה.
ישראל אייכלר: בעניין חופשת הלידה, זה גם עניין תקציבי ואנחנו מבקשים לבדוק כמה זה עולה כדי שנוכל ליזום איזה רצף, המשך החופשה שלהם.
ישראל אייכלר: הוועדה רושמת בסיפוק את הודעתה של המשנה למנכ"ל על כך שיימשך הרצף של הזכאות של יולדת לאחר חופשת הלידה, ונסיים בדבר הטוב הזה.
מיכל צוק: לא לאחר, במהלך חופשת הלידה, עד שהיא חוזרת ואז אנחנו נבדוק.
ישראל אייכלר: אבל זה לא ייפסק לה.
ישראל אייכלר: זאת אומרת היא לא תפסיד מזה.
מיכל צוק: היא לא תפסיד.
ישראל אייכלר: וזאת ברכה.
ישראל אייכלר: אני רוצה לאחל לכם פורים קטן שמח.
ישראל אייכלר: תודה רבה כמובן גם על הסקירה וגם על היחס וגם על העבודה שלכם, כל הזמן.
מיכל צוק: התודה היא לא לי, אלא לצוות.
ישראל אייכלר: לכל הצוות, כן.
ישראל אייכלר: אני פותח את הישיבה.
ישראל אייכלר: תכף ארצה להציג את האנשים – כל אחד יציג את עצמו.
ישראל אייכלר: אמרתי שהישיבה הזאת היא ישיבה אופטימית מסיבה פשוטה: קודם כול, בגלל אנחנו לפני.
ישראל אייכלר: דבר שני – יש השנה איזו שהיא תחושה של רוח, של רעננות.
ישראל אייכלר: כך אני מרגיש, וגם מנהלת הוועדה מרגישה, לפי התשובות שקיבלנו.
ישראל אייכלר: אחרי הדיון הקודם שהיה לנו, כשהיו לנו המון חששות כי מירון באופן טבעי מעורר חששות כי זה מקום מאוד צפוף וקטן וצריך להביא מאות אלפי אנשים, יש לנו תחושה, והלוואי שלא נתבדה, שיש השנה איזו שהיא היערכות יותר מאורגנת.
ישראל אייכלר: מה שאנחנו רוצים היום זה באמת לשמוע מהאנשים שנמצאים פה, מהמנכ"ל עודד, ממנהל המקומות הקדושים הרב שוינגר ומחמו.
ישראל אייכלר: חמו, אחרי רוקני אתה הוותיק ביותר.
<סנ"צ דוד בוהדנה: אני דודו בוהדנה, סגן ראש הזרוע המבצעית של אגף התנועה.
<סנ"צ דוד בוהדנה: אני עושה את זה כבר 12 שנה.
ישראל אייכלר: גם אתה מהוותיקים.
ישראל אייכלר: נמצאים פה גם עמיר כמובן, אנשי מד"א, הרב קשש, ודרור גנון שבלעדיו שום דבר לא יזוז על הגלגלים.
ישראל אייכלר: תציגו את עצמכם.
<שירלי שמואל: אני שירלי שמואל, העוזרת של מאיר חן.
ישראל אייכלר: ראש הרשות שבאמת גם התייחס כול הזמן ובאופן הכי רציני לעניין.
ישראל אייכלר: זו באמת משימה-משימה.
ישראל אייכלר: עוד נמצאים: אלרן כהן מ"סופרבוס", מיכאל רסקין – מנתיבי ישראל, מע"צ.
ישראל אייכלר: בואו ונפתח בדברי המנכ"ל.
ישראל אייכלר: אין לנו עדכונים.
<שלומית אבינח: אתה רוצה לומר מה היה בדיון הקודם?
ישראל אייכלר: נסכם מה היה בדיון הקודם, כי היום אנחנו בישיבת מעקב.
ישראל אייכלר: הוועדה קיימה דיון בנושא ב-י"א באדר ב', ב-21 במרץ.
ישראל אייכלר: ב-17 בינואר הייתה החלטת ממשלה מספר 1009, שיקום צוות בין-משרדי בהובלת המנכ"ל לשירותי דת, מר עודד פלוס.
ישראל אייכלר: בישיבה הראשונה, שקיימה הוועדה בנושא, עדיין הצוות לא הוקם.
ישראל אייכלר: בישיבה הקודמת הועלו הסוגיות הבאות: היבטים כספיים – הייתה השאלה האם באמת הכספים שמיועדים להילולה הועברו.
ישראל אייכלר: כל שנה היינו במצב שלא ידענו מה יהיה ומתי יהיה.
ישראל אייכלר: הייתה בקשה ביטחונית-בטיחותית לתאורת כבישי 89 ו-866.
ישראל אייכלר: היו כבר קרבנות בכבישים האלה.
ישראל אייכלר: נציגי המשטרה, כוחות ההצלה וכיבוי-אש הסבירו שיש חשיבות גדולה לדרכי מילוט מבורמה א' לבורמה ב'.
ישראל אייכלר: היה מדובר בסכנת נפשות, והיה נראה שכוחות הטבע לא יאפשרו את הפיתוח הזה.
ישראל אייכלר: אבל, בגלל חשש לחיי אדם, החליטה הוועדה שצריך להסיר את ההתנגדות של רשות הטבע והגנים ושזה פיקוח נפש.
ישראל אייכלר: דובר הרבה על מחסור במקומות חניה, והיו מחלוקות תקציביות בין חברת "נתיבי ישראל" לגורמים האחרים.
ישראל אייכלר: הייתה השאלה של אוכלוסיית המוגבלים שמעוניינים להגיע באמצעות רכבי "עזר מציון".
ישראל אייכלר: הועלתה בקשה לדאוג למענה לרכבים הפרטיים שיגיעו מראש-פינה, טבעון, כרמיאל, צפת ומעלות, ושיהיו שאטלים ויעלו את האנשים.
ישראל אייכלר: בשנה שעברה, מאז התחיל הנוהג לא לאפשר רכבים פרטיים, לא עברו השאטלים ואנשים נתקעו במקום.
ישראל אייכלר: הייתה בקשה להצבת ספסלים בתנאי שלא יגרמו לעיכוב התנועה של האנשים – להקל על אנשים מבוגרים, נשים וילדים.
ישראל אייכלר: בדיון הזה אנחנו רוצים לוודא שבקשות הוועדה התמלאו ולשמוע מה באמת התקדם.
ישראל אייכלר: אני מבקש מהמנכ"ל עודד פלוס לפתוח.
<עודד פלוס: לפני שאפתח בדברים, אני חייב לומר הערה.
<עודד פלוס: אני נפגעתי.
<עודד פלוס: אני ראיתי אתמול פרסום ב"קול ברמה" שיש מישהו מחברי-הכנסת שמאוד-מאוד מעורבים בנושא מירון שמתגעגע לימים של משרד התיירות כשהתקציב עבר משרד התיירות.
<עודד פלוס: אני חייב לומר שאני מקווה שגם אם עדיין הוא - - -
ישראל אייכלר: כשאומרים שיש איזה איש משטרה או שופט שעסוק - - -
<עודד פלוס: מכתימים את כולם.
ישראל אייכלר: אז מכתימים את כולם.
<עודד פלוס: אוקיי, אבל אני מניח שאחרי שהוא ישמע את הסקירה הוא יגיד "את זה אני אמרתי?
<עודד פלוס: אחרי ששמעתי את הסקירה אני...".
ישראל אייכלר: הרב מוזס, אתה אמרת?
מנחם אליעזר מוזס: אני מתגעגע.
מנחם אליעזר מוזס: אני עדיין מתגעגע.
ישראל אייכלר: פשוט לא ידעתי על מה הוא מדבר.
ישראל אייכלר: חשבתי שהפרוטוקול יחשוב שזה אני.
מנחם אליעזר מוזס: אם המנכ"ל בא לבקש מאתנו שנדאג ל-2.5 מיליוני ש"ח – אתה זוכר את הישיבה הזאת?
מנחם אליעזר מוזס: – וכשזה היה במשרד התיירות לא היו צריכים לבוא ולבקש 2.5 מיליוני ש"ח כי היה שם תקציב של מיליארד ש"ח ומה שמעבירים בתיירות ולא מסתכלים בקוקער לאן זה הולך ומה זה הולך בדיוק ובמשרד הדתות כל גרוש לדתות נבדק על-ידי פקידים לראות מה זה בדיוק, לאן זה הולך, מאיפה זה בא והאם באמת צריך את זה.
מנחם אליעזר מוזס: ואתם יודעים מה התקציב של משרד הדתות - -
ישראל אייכלר: הוא פשוט - - -
מנחם אליעזר מוזס: - - מול משרד התיירות?
מנחם אליעזר מוזס: זה אפילו לא 10%.
מנחם אליעזר מוזס: זה מה שאמרתי.
מנחם אליעזר מוזס: אני מתגעגע לתקופה ההיא שכשהיינו צריכים למנהרה 19.5 מיליון, היה.
מנחם אליעזר מוזס: היו צריכים למדרכות עוד 9.5 מיליונים– היה.
מנחם אליעזר מוזס: היה למעלה מ-50 מיליון בתקופת משרד התיירות.
ישראל אייכלר: הרב מוזס, בוא ונעשה סדר בעניין.
מנחם אליעזר מוזס: אז כך שאין מקום להיפגע.
מנחם אליעזר מוזס: אדוני המנכ"ל, אתה עדיין לא היית, ואתה לא נפגע מזה גם כן.
<עודד פלוס: אני חייב לומר שקודם כול זה נכון שאני באתי לבקש כסף, עזרה של חברי-הכנסת לגייס כסף, אבל בסופו של יום מאחר ולא קיבלתי עזרה דאגתי לכסף לעצמי.
<עודד פלוס: כול הכספים שרצינו, להבדיל משנים קודמות – אני רוצה עכשיו איזו שהיא תמונת מצב.
<עודד פלוס: זה מעניין אנשים, אז יש לי גם אורך רוח.
<עודד פלוס: אחת הבעיות שהיו למרכז הארצי למקומות קדושים כל שנה הייתה שהם לא יכלו להתחיל בעבודות כי היו להם חובות משנים קודמות.
<עודד פלוס: למרות מערכת היחסים המאוד-מאוד טובה שיצרו גם הרב שוינגר וגם ישראל דרעי עם הקבלנים שעובדים שם בשטח, הם היו באים ואומרים: עם כל הכבוד, אתם חייבים לנו כספים לא קטנים, מיליוני שקלים משנים קודמות.
<עודד פלוס: הפעולה הראשונה שעשינו היא שדאגנו לכסות את כול החובות של השנים הקודמות.
<עודד פלוס: זאת אומרת, לא היה קבלן שערב תחילת ההכנות להילולה היו חייבים לו שקל.
<עודד פלוס: לכן, כל מערכת היחסים מול הקבלנים הייתה אחרת לגמרי.
<עודד פלוס: אנחנו הצלחנו, באותו צוות שהיושב-ראש דיבר עליו, שהמסקנות של הצוות הוגשו לשרים - - -
ישראל אייכלר: תזכיר לנו מי היה הצוות.
<עודד פלוס: אני עמדתי בראש הצוות, והיו נציגי המשטרה, נציגי משרד האוצר, נציגי משרד התחבורה וכול הגורמים הרלוונטיים, וכן המשטרה בשני הכובעים שלה: גם בכובע המבצעי וגם בכובע התנועתי.
<עודד פלוס: גיבשנו, יחד עם האוצר, מסגרת תקציבית של 12 מיליון שקל: 10 מיליון שקל הגיעו מאגף התקציבים, ושני מיליוני שקל הגיעו מאתנו.
<עודד פלוס: וזאת, בנוסף לתשעה מיליוני שקלים של תשתיות קבע – והכסף נמצא – שאנחנו בחרנו כרגע לא לבצע אותן כי פחדנו שאם אנחנו נתחיל לבצע אותן, והעבודות שם מאוד-מאוד מורכבות, אנחנו יכולים לפגוע בהילולה.
<עודד פלוס: הצלחנו לקבל הבנה מהמשטרה שלמרות שהעבודות האלה לא הושלמו, עדיין אפשר יהיה לקיים את האירוע באופן סדיר.
<עודד פלוס: בנוסף, בעקבות שיחות שהיו לנו עם משרד התחבורה ומשרד האוצר, יש סכום של 3.2 מיליוני שקל שהם נותנים מענה לחלק מהדברים האלה שתכף אגע בהם.
<עודד פלוס: אמרו לי אנשים שמבלים ומכירים את האתר של הרשב"י הרבה מאוד שנים, שמעולם, בשלב הזה של השנה, ההכנות לא היו במצב שהן היום, כשלמעשה בגלל שהיה כסף שום דבר לא נעצר והכול רץ.
<עודד פלוס: אגיד עוד משפט: אנחנו היינו באיזה שהוא סיכום יחד עם השר במועצה האזורית מרום גליל, וישבו שם כל אנשי המשטרה, אנשי משרד התחבורה ואנשי ההצלה.
<עודד פלוס: אמר לי הרב שוינגר, שהוא מלווה את הדברים האלה הרבה מאוד שנים, שבדרך-כלל הפגישה הזאת שמתקיימת בסדר-גודל של שבועיים לפני ההילולה היא כר למחלוקות, להאשמות ולצעקות.
<עודד פלוס: פה כל אחד – מרמת מפקד המחוז שלא היה אתנו בסיכום אבל היה אתנו לפני זה, בהתחלה, שאגב הוא רק נכנס לתפקידו, והוא בסך-הכול שלושה חודשים או פחות מזה בתפקיד, וראו שהוא שולט במערכת – האווירה הייתה טובה, וכל אחד ואחד מהאנשים שדיבר לא התלונן, לא בכה ולא גלגל אחריות למישהו אחר אלא אמר: המשימות שלי הן אלה, אלה ואלה, וכולן בוצעו.
<עודד פלוס: עמדנו בלוחות-זמנים, ועשינו את כל מה שהתבקש.
<עודד פלוס: עכשיו אני חייב להיות זהיר.
<עודד פלוס: אני אומר עוד פעם: אני מאוד-מאוד אופטימי, אבל אנחנו צריכים להיות זהירים ולא לטפוח לעצמנו על השכם לפני שהדברים נגמרו.
<עודד פלוס: בהחלט יכול להיות שיהיו תקלות.
<עודד פלוס: אנחנו מנסים, ניסינו למנוע אותם וניסינו לחזות מאותם מראש.
<עודד פלוס: כול ההיערכות שלנו מתחילתה ועד סופה הייתה שונה; גם אצלנו, גם במשטרה וגם בכוחות ההצלה לסוגיהם הייתה הפקת לקחים.
<עודד פלוס: אנחנו עבדנו עם חוברת מסודרת.
<עודד פלוס: הכול היה מראש, כולל תקציב, כולל פעולות לביצוע.
<עודד פלוס: הכול תוכנן ותואם מראש.
<עודד פלוס: אני אתייחס לשאלות, למרות שנראה שאני אכנס גם לנושאים של אחרים כך שאני מתנצל מראש.
<עודד פלוס: לגבי הכספים, אנחנו מסודרים.
<עודד פלוס: יש לנו ליווי תקציבי לכול הפעולות שאנחנו אמורים לבצע.
<עודד פלוס: היום אנחנו כבר בסוף ביצוע, כך שאנחנו כבר יודעים שאנחנו מסודרים.
ישראל אייכלר: לגבי הביצוע, אני רוצה לציין לפרוטוקול שאני שלחתי את העוזר שלי, חיים רבינוביץ, שמלווה את מירון כול השנים, והוא אומר לי שהוא עוד לא ראה טמפו כזה של עבודה.
ישראל אייכלר: הוא נתן לי חשק לבוא ולעשות סיור.
ישראל אייכלר: אבל, היום נסע אבי לשם, אז אמרתי שאשאר אתכם פה.
<עודד פלוס: שירלי, אני חייב לומר שמצד אחד יש לנו איזה שהם ויכוחים קטנים על איזה 60,000 שקל.
<עודד פלוס: הגענו למצב שאנחנו מתווכחים על 60,000 שקל.
<עודד פלוס: אני אומר שאלה ויכוחים שממש מראים שאנחנו עכשיו נמצאים - -
<נצ"מ יוסי חמו: דמי כיס.
<עודד פלוס: - - בסגירות הסופיות של הדברים.
<עודד פלוס: לגבי נושא תאורת כבישים 89 ו-866, הדבר הזה בוצע.
<עודד פלוס: מאחר ומי שביצע את זה הוא משרד התחבורה בכסף שאמנם אנחנו נתנו והשתתפנו בחלק מהתקציב, אני מציע שניתן להם את רשות הדיבור.
<עודד פלוס: אני חושב שזה יהיה לא יפה אם אני אקשור לעצמי כתרים שאני לא ראוי להם.
<עודד פלוס: אני מציע שדרור ושירלי יתנו קצת סקירה לגבי הנושא הזה או שאתם רוצים שאני אעשה את זה.
ישראל אייכלר: היות וזה נושא של פיקוח נפש, אני ממש רואה בזה זכות גדולה שהתאורה זאת נעשתה.
ישראל אייכלר: היו הרוגים.
<סנ"צ דוד בוהדנה: היה הילד ביום שישי.
ישראל אייכלר: גם הילד ביום שישי, וגם לפני כמה שנים הייתה אישה מבוגרת.
ישראל אייכלר: זה היה ליד אור הגנוז.
ישראל אייכלר: יבורך כל מי שהיה בזה.
ישראל אייכלר: ניתן לך לסיים את הסקירה.
<עודד פלוס: אני רואה שהם מבקשים שאני אגיד, אז אני אגיד, ברשותכם.
ישראל אייכלר: לא, את הסקירה הכוללת.
ישראל אייכלר: אחרי זה נדבר.
<דרור גנון: הוא יכול לדבר על תקציבים.
<דרור גנון: זה בסדר.
<עודד פלוס: למעשה, הציר הזה, שאנחנו מדברים עליו, זה הציר שמוביל מחניון צבעון דרך ספסופה למירון, צומת גוש-חלב ימינה.
<עודד פלוס: למעשה, בוצעו שם עבודות.
<עודד פלוס: אני חייב לומר לשבחו של משרד התחבורה שעוד לפני שעוד היה ברור שהכסף מגיע, הייתי בשטח וראיתי שעמודים כבר מוצבים והכבלים מתוחים.
<עודד פלוס: יש שם איזה שהוא פער קטן, שמבחינה הנדסית הבנתי - - -
<שירלי שמואל: זה פער שהוא בעייתי מבחינה משפטית.
<שירלי שמואל: אלה קרקעות שצריך להפקיע אותן, ופשוט אי-אפשר להציב שם תאורה.
<שירלי שמואל: זה 700 מטר.
ישראל אייכלר: אפשר לשים משהו זמני?
<שירלי שמואל: לא.
<עודד פלוס: כול המערכת זמנית.
<שירלי שמואל: הכול זמני.
<עודד פלוס: הרב אייכלר, אני מאמין: התנועה שם – בסופו של דבר, יש שאטלים שמגיעים.
<עודד פלוס: הרכבים הפרטיים חונים בחניון צבעון.
<עודד פלוס: קודם כול, חניון צבעון הורחב מאוד, וממש נכנסו המון פנימה והסדירו את כול העניינים.
ישראל אייכלר: אבל להגיע לצבעון זה רק דרך שלומי-נהריה, נכון?
ישראל אייכלר: בדיר אל-אסד אפשר לעלות או רק בראמי?
<קריאה: ראמי.
<סנ"צ דוד בוהדנה: ראמי, אבל זה חניון פעיל מאוד.
<סנ"צ דוד בוהדנה: גם בשנה שעברה הוא היה פעיל.
ישראל אייכלר: צריך אולי להודיע – אולי משרד התחבורה – בקשר לתחבורה הציבורית.
<סנ"צ דוד בוהדנה: יהיה גם שילוט.
ישראל אייכלר: להודיע לבעלי רכב פרטי איך מגיעים לחניונים האלה.
<דרור גנון: לא נסגר השילוט.
<עודד פלוס: הבנתי שגם ה-waze מגיע.
<עודד פלוס: אנחנו מדברים על שלושה חניונים: חניון בכרמיאל, חניון בחצור וחניון בצבעון.
<עודד פלוס: אלה שלושת החניונים הרחוקים.
<קריאה: כרמיאל.
<עודד פלוס: כרמיאל הוא קרוב.
ישראל אייכלר: יש מספיק מקום בכרמיאל?
<יוסף שוינגר: היה שם סיור אתמול והיינו בשטח, ואמרו לנו בעירייה שמבחינת כמות האספלט שהשקענו שם הם חושבים לפתוח שם שדה-תעופה.
ישראל אייכלר: החניון בכרמיאל יקלוט את כל אלה שבאים.
<יוסף שוינגר: מי שבא דרך צומת גולני או שבא מכביש עכו או צומת אחיהוד מופנה כמובן לכרמיאל.
<יוסף שוינגר: החניון הזה קיבל את השדרוג הכי-הכי רציני.
ישראל אייכלר: יהיו שאטלים שיעבדו כול הזמן מכרמיאל?
<יוסף שוינגר: ברור.
<קריאה: זה "אגד".
<עודד פלוס: חניון צבעון – אני רוצה 'לסגור' את הפינה הזאת, כי אנחנו שם.
<עודד פלוס: למעשה, הייתי שם בתחילת השבוע, ועושים עכשיו את החיבור מהכביש, את ציר הירידה – ראיתי טרקטור שעובד שם – עם אספלט, והכול יהיה מסודר.
<עודד פלוס: זאת אומרת, הקטע הזה 'סגור'.
<עודד פלוס: לגבי נושא חיבור בורמה א' ובורמה ב', לא נמצאים פה נציגי רט"ג.
<שלומית אבינח: הם אמרו שהעניין סודר ולכן הם לא מגיעים.
<עודד פלוס: סודר.
<עודד פלוס: אוקיי.
<עודד פלוס: נכון, זה סודר.
<עודד פלוס: הייתה לנו פגישה גם שאול גולדשטיין וגם עם מנהל המרחב שם.
<עודד פלוס: היה שיתוף פעולה.
<עודד פלוס: אנשים שמלווים זאת הרבה שנים אמרו: מעולם לא היה לנו שיתוף פעולה כך.
ישראל אייכלר: עכשיו אני מבין מה שהרמב"ן אומר, שסיפורי יציאת מצרים באים ללמד אותנו שגם דברים שבתוך הטבע הם נס.
ישראל אייכלר: עכשיו אני מבין את זה בפרפראזה שדברים שבתוך שמורת הטבע, שהם אישרו דבר כזה, זה נס.
<נצ"מ יוסי חמו: זה לא היה כזה קל אתם.
<נצ"מ יוסי חמו: אבל, בסדר, הם עושים את העבודה שלהם – הם שומרים על הטבע.
<יוסף שוינגר: זה מראה שכל הנושא של רב שמעון זה מעל הטבע...
<עודד פלוס: לגבי המוגבלים, אני יודע שיש היערכות, ויוסי ידבר על זה.
<עודד פלוס: אני רוצה לדבר על חידוש מסוים שנעשה השנה לגבי נושא החניונים – אני רוצה לחזור לסוגיית החניונים – ולגבי ההיערכות שלנו בחניונים:
<עודד פלוס: גם בחניונים הרחוקים וגם בחניון שלא מופעל על ידינו.
<עודד פלוס: יש חניון שמופעל על-ידי גורם פרטי בצומת מגידו, אבל אנחנו נתנו לו שם את כול הסיוע.
<עודד פלוס: יש שם ספסלים, מתקני שתייה ושטחי הצללה.
<עודד פלוס: כולנו נתפלל טוב שמזג האוויר לא יהיה כמו מזג האוויר בתחילת השבוע.
<עודד פלוס: במקרה, הייתי שם ופגשתי את העוזר של הרב אייכלר, והוא הסתובב אתי בחום של 43 מעלות.
<עודד פלוס: אני הרגשתי שאני כבר הולך להתעלף, והוא הסתובב שם.
<עודד פלוס: אני מקווה מאוד.
<עודד פלוס: ראיתי שהתחזית היא די מעודדת, עד כמה שאפשר לתת תחזית מראש.
ישראל אייכלר: הערת ביניים – לעובדות הוועדה, שלומית ומירב, הייתה איזו שהיא טענה: למה אותן, שעובדות כול כך קשה על מירון, לא לקחו לסיור הזה שחיים עשה שם?
ישראל אייכלר: הרווחתן מזה שלא הייתן בחום של 43 מעלות.
<קריאה: זה היה חום בלתי נסבל.
<שלומית אבינח: אנחנו נשלים את החסר.
<דרור גנון: הם יגיעו אתנו לסיור מחר.
<דרור גנון: אין מה להצטער.
<עודד פלוס: בסך-הכל התקציב שאנחנו טיפלנו בו זה 12 מיליון שקל ועוד 3.2 מיליון שקל, שזה 15.2 מיליון שקל.
<קריאה: דרך-אגב, 12 מיליון זה לא סופי, ויש עוד אי אלו - - -
<עודד פלוס: זה בנוסף לתשעה מיליוני שקלים לתשתיות קבע שעומדים ומחכים.
<עודד פלוס: בנוסף לזה יש כסף שקק"ל הכניסה לשם.
<עודד פלוס: אנחנו עושים עבודות בהסדרת הכניסה של עוד 350,000 שקל.
<קריאה: הסדרת ציר חירום.
ישראל אייכלר: את עניין הכסף כבר סיכמת.
ישראל אייכלר: אני, למשל, כבר התבלבלתי.
ישראל אייכלר: האזרח שעולה, שאני מייצג אותו עכשיו כי אני יושב-ראש הוועדה לפניות הציבור, מעניין אותו איך הוא יגיע עם האוטובוס, איך הכול יעבוד ולגבי התקציבים.
ישראל אייכלר: בואו וניכנס יותר לפרטים המעשיים.
ישראל אייכלר: התקציבים, אני כבר רואה שזה מכוסה ברוך ה'.
<דרור גנון: 60,000 השקל הם באמת כסף קטן, אבל ההשלכה שלהם גדולה.
<דרור גנון: מדובר בתמרור של כל האזור הבין-עירוני לכיוון מירון.
<דרור גנון: הייתה פה אולי איזו שהיא אי-הבנה או אני לא יודע מה.
<עודד פלוס: דרור, אנחנו לא נריב על זה.
<דרור גנון: לא לריב, אבל אנחנו צריכים שזה ייפתר.
<עודד פלוס: זה ייפתר.
<עודד פלוס: אנחנו נפתור את זה.
ישראל אייכלר: תרשמי את זה, כדי שלא נשאיר פה איזה שהוא חור.
<שירלי שמואל: השילוט הבין-עירוני.
<דרור גנון: שילוט – זה אותו דבר.
<דרור גנון: בבין-עירוני זה - - -
מנחם אליעזר מוזס: השילוט בצומת גולני כבר סודר?
<סנ"צ דוד בוהדנה: איך יגיעו?
<סנ"צ דוד בוהדנה: בטח.
<דרור גנון: אם המנכ"ל אמר שזה פתור, זה פתור.
<עודד פלוס: לא נריב על זה.
<דרור גנון: אתה לא יודע מה עושים לנו.
<דרור גנון: תודה.
<עודד פלוס: אני בא מהשוק הפרטי – 60,000 שקל אנחנו נוציא מהכיס.
מנחם אליעזר מוזס: יש לי כמה שאלות.
מנחם אליעזר מוזס: הייתי שם בשבת.
ישראל אייכלר: אבל, אתה דיברת קודם.
ישראל אייכלר: אתה תדבר אחר כך.
ישראל אייכלר: דרור, אני רוצה לשמוע על עניין התחבורה, מה שמעניין את הציבור.
ישראל אייכלר: איך מגיעים עכשיו מפה למירון?
ישראל אייכלר: תנו, אתה או שירלי, סקירה מתומצתת כמה שאתה יכול.
<דרור גנון: קודם כול, ברשותך, אני רוצה להגיד תודה לעודד.
<דרור גנון: באמת נעשתה עבודה יסודית ומורכבת מכל המרכיבים שנדרשו.
<דרור גנון: הייתה פה עבודת מטה מסודרת, מה שלא היה ממש בשנים קודמות.
<דרור גנון: הייתה גם לקיחת אחריות, וזה משהו שלא ממש היה בשנים האחרונות.
<דרור גנון: באמת מגיעה מילה טובה למשרד הדתות ולמנכ"ל משרד הדתות שהגענו אפילו בשעות מאוד מאוחרות לפגישות אצלו.
<דרור גנון: אז תודה רבה.
<דרור גנון: מה שמגיע מגיע.
<דרור גנון: השנה, ככול שנה, אנחנו נפתח את האירוע הזה כבר בצהריים.
<דרור גנון: מהצהריים יתחילו לעלות נסיעות מ-14 יעדים בארץ, כולל ירושלים, בני-ברק, רכסים, עפולה, חיפה ונתניה.
<דרור גנון: יש השנה שני יעדים חדשים: ביתר עילית ומודיעין עילית, שנכנסות לתחבורה הציבורית.
<דרור גנון: יש גם את אלעד ועוד אחרות.
<דרור גנון: יש את חיפה, טבריה וכן הלאה.
<דרור גנון: בשנה שעברה אנחנו סיימנו את האירוע עם כמעט כ-7,000 נסיעות, שאלה מספרים אסטרונומיים.
ישראל אייכלר: כמה זה בנוסעים?
<דרור גנון: בממוצע זה 45 נוסעים בנסיעה.
<דרור גנון: אפשר לעשות חשבון, וזו כמות לא קטנה.
<סנ"צ דוד בוהדנה: 210,000.
<עודד פלוס: 300,000.
<עודד פלוס: זה 7,000 כפול 45.
ישראל אייכלר: זה מאוד מעניין אותי, כי אומרים שיש חצי מיליון.
<דרור גנון: אין חצי מיליון.
<דרור גנון: מבחינת היחסים, זה 80:20, כלומר אם אני מסתכל על התחבורה הציבורית לעומת האחרים אז זה 80% תחבורה ציבורית ו-20% זה המאוגדות והחברות.
<דרור גנון: אנחנו צופים השנה גידול של כ-15%.
ישראל אייכלר: 1,000 האוטובוסים הפרטיים זה רק 20%?
<דרור גנון: לא היה 1,000.
<דרור גנון: היו 500 ומשהו.
<דרור גנון: השנה גם יהיה כנראה פחות.
ישראל אייכלר: אז, אתה צריך להיערך ליותר.
<דרור גנון: אנחנו הגענו למקסימום.
<דרור גנון: אנחנו כבר מגיעים למקסימום הקיבולת של האוטובוסים במדינת ישראל.
<דרור גנון: אם לא נביא מירדן או ממצרים, אין לנו מאיפה להביא יותר.
<דרור גנון: זהו, אנחנו כבר הגענו לקיבולות.
<דרור גנון: "אגד" יכול לספר לך שבשוק הפרטי אנחנו מחפשים כל גלגל.
<נצ"מ יוסי חמו: יש אוטובוס משטרתי מחכה, אם אתם רוצים.
<נצ"מ יוסי חמו: ..
<דרור גנון: אנחנו שם.
<דרור גנון: לפני יומיים החלה המכירה המוקדמת.
<דרור גנון: אני יכול לתת איזה משהו קטן שיכול לעניין: ביום הראשון שפתחנו בבית-שמש כבר קנו 60 אוטובוסים.
<דרור גנון: 3,000 איש קנו כרטיסים ביום הראשון.
<דרור גנון: בביתר עילית זה קרוב ל-1,500 איש.
<דרור גנון: ירושלים ובני-ברק זה הרבה פחות, אבל אנחנו מכירים את ירושלים ובני-ברק שם מתחילים רק בשבוע האחרון.
ישראל אייכלר: אם אתה במצב של מקסימום אוטובוסים, אתה מאפשר לחברות לשכור?
<דרור גנון: זה עם השכרה.
<דרור גנון: אנחנו מדברים על כך שהמצב פה הוא שאנחנו לוקחים קרוב ל-1,500 אוטובוסים פרטיים מהשוק הפרטי.
<דרור גנון: אנחנו נמצאים במצב של קיבולת מקסימום.
<דרור גנון: ברגע שנגיע לרף, נעצור את המכירות; פשוט אין לנו אפשרות להוציא יותר אוטובוסים.
<דרור גנון: אגיד לך יותר מזה: אנחנו גם מגיעים לקיבולות מקסימליות על ההר.
<דרור גנון: ההר לא יכול כבר להכיל.
<דרור גנון: די, זה- - -
ישראל אייכלר: את זה אמרו כשהייתי ילד.
ישראל אייכלר: כבר אז זה היה מלא מלא.
מנחם אליעזר מוזס: וזה יהיה יום חופש?
מנחם אליעזר מוזס: ל"ג בעומר זה יום חופש, ואתה לא צריך הסעות לבתי-ספר.
<דרור גנון: לבתי-ספר נוסעים באוטובוסים עירוניים.
<דרור גנון: אני לא יכול לקחת מירושלים למירון אוטובוס עירוני.
<דרור גנון: זה לא רלוונטי בכלל.
<דרור גנון: בנוסף, אנחנו גם מחויבים לשמור על רמת השירות הטובה של התחבורה הציבורית לכלל המדינה.
<דרור גנון: אני לא יכול להשבית את מדינת ישראל.
מנחם אליעזר מוזס: הייתם לוקחים אוטובוסים עירוניים מצפת למירון, כלומר מהמקומות הקרובים.
<דרור גנון: יש.
<דרור גנון: זה 'סגור'.
ישראל אייכלר: האיש מגיע עם האוטובוס עד איפה?
ישראל אייכלר: כל האוטובוסים מגיעים לחניון?
<דרור גנון: כל האוטובוסים מגיעים לחניון 3, מורידים את הנוסעים ועושים את המעגל לחניונים.
<דרור גנון: יש את חניוני הרכב הפרטי שאתה מכיר, ומשם יהיו שאטלים שיעלו אותם לכיוון ההר.
<דרור גנון: מצפת, שזה מרכז שמוביל המון מגיעים, יש שני מוקדי יציאה שמחולקים בצורה נכונה גם מבחינת הרזרבות התפעוליות.
ישראל אייכלר: זאת אומרת, השנה תעשו כבר גם מהאר"י הקדוש?
ישראל אייכלר: גם שם תהיה יציאה, ולא רק בתחנה המרכזית שבמרכז העיר?
<שירלי שמואל: כן.
ישראל אייכלר: זה אחד הלקחים מהשנה שעברה.
<דרור גנון: בשנה שעברה זה עבד.
<דרור גנון: אתה מדבר על לפני שנתיים.
<דרור גנון: בואו ונעשה סדר: בשנה שעבר הכול תקתק כמו שעון שוויצרי.
<דרור גנון: לפני שנתיים הייתה לנו בעיה - -
ישראל אייכלר: שהייתה יציאה מהעיר - - -
<דרור גנון: שכולם התנפלו עלינו שם, ואני חושב שזה היה מוצ"ש.
ישראל אייכלר: עכשיו זה יהיה מסודר בשני מקומות יציאה.
<דרור גנון: מסודר.
<דרור גנון: בירושלים יש שבעה מוקדי יציאה.
ישראל אייכלר: איפה בירושלים?
<דרור גנון: בנווה יעקב, באזור המע"ר החרדי בהר חוצבים, ויש בגבעת שאול.
<דרור גנון: בקיצור, יש בכל האזור.
<דרור גנון: הכול פרוש.
<עמיר קינן: רמת שלמה, קמיניץ, הר נוף.
<דרור גנון: אנחנו לא ניתן לציבור להתנייד באוטובוסים עירוניים, זאת אומרת הציבור לא יצטרך לעשות מעברים גם באוטובוסים.
<דרור גנון: יהיה לו שירות הרבה יותר נגיש.
ישראל אייכלר: אזור המע"ר החרדי – אתה מתכוון למלכי ישראל?
<דרור גנון: יהיה אוטובוס שעושה איסוף.
ישראל אייכלר: הוא יעשה איסוף להר חוצבים?
<דרור גנון: מהר חוצבים הוא ייצא ויעלה למעלה.
<דרור גנון: יהיו אוטובוסים שיאספו גם בתחנות.
<דרור גנון: הרעיון הוא שייסע בעיקר רק מי שקונה כרטיסים.
ישראל אייכלר: כשהוא קונה כרטיס, יודעים איפה הוא רוצה לצאת?
<דרור גנון: זה לא רק איפה, אלא באיזו שעה, באיזה אוטובוס ואיפה הוא עולה ואיפה הוא יורד – הכול.
<דרור גנון: יש את צבע הכרטיס.
<דרור גנון: הכול מסודר.
ישראל אייכלר: תיאורטית, יהודי שגר בקטמון קונה כרטיס, איך הוא מגיע להר חוצבים או לתחנת היציאה?
<דרור גנון: הוא יגיע לכניסה לעיר ויעלה מהכניסה לעיר או שהוא יגיע להר חוצבים או שהוא יגיע לאחד היעדים האחרים.
<עמיר קינן: הוא קונה מראש לנקודת היציאה שהוא בוחר מראש.
<עמיר קינן: יש שבע נקודות יציאה לעיר.
ישראל אייכלר: הוא יודע שהוא צריך להגיע מקטמון.
<עמיר קינן: הוא בוחר לעצמו איזו נקודת יציאה שהוא רוצה, באחת בשבע הנקודות, הוא קונה ובא לשם.
<דרור גנון: קטמון תהיה קרובה לו.
<דרור גנון: לא הייתה לנו.
ישראל אייכלר: כמשרד התחבורה, דאגתם שלא יהיו משאיות?
ישראל אייכלר: הרי יש הרבה עבודות בכביש.
<סנ"צ דוד בוהדנה: לא יהיו עבודות בכביש.
<דרור גנון: לא יהיו.
<דרור גנון: זה גם וגם.
ישראל אייכלר: לא רק עבודות בכביש.
ישראל אייכלר: אני רוצה לציין שאבא שלי ציין השנה את היובל ולא יודע כמה עבודה שם, והוא אמר לי שבשעתו הוא היה מדבר עם מע"צ או עם המשטרה שמשאיות כבדות שהיו עושות אז את דרכן בכבישי הגליל ביום ל"ג בעומר ייסעו בדרך אחרת.
ישראל אייכלר: אתם עושים את זה השנה?
<נצ"מ יוסי חמו: בשנה שעברה הייתה לנו בעיה בכלל עם תרגיל צבאי.
<סנ"צ דוד בוהדנה: השנה לא יהיה.